# Al Oerter

### Fra Wikipedia, den frie encyklopedi

Alfred Adolf «Al» Oerter jr. (født 19. september 1936 i Astoria) er en tidligere friidrettsutøver. Han vant fire OL-gull i diskos.

Han begynte å trene diskos i 1954 ved University of Kansas. Han var 1,93 meter høy og veide hele 127 kg, en ideell kroppsbygning for en kaster.

## [rediger] OL-gullene

- Han debuterte i olympisk sammenheng i Melbourne under OL 1956. Han var ikke blant favorittene, men vant med et kast på 56,36 m.

- Under OL 1960 i Roma vant han med 59,18 m, og slo verdensrekordinnehaveren Rink Banka fra USA, som måtte nøye seg med sølvmedaljen.

- I 1962 satte han for første gang verdensrekord og var favoritten foran OL 1964 i Tokyo. Til tross for en nakkeskade, og at han på grunn av smerter måtte stå over siste kast, vant han sin tredje gullmedalje.

- I Mexico by satte han, 32 år gammel, igjen olympisk rekord, og var den første friidrettsutøveren som tok gull ved fire OL på rad. Etter OL i Mexico la han opp som idrettsutøver.

## [rediger] Comebacket

Han gjorde et comebackforsøk i 1980 for å kvalifisere seg for OL i Moskva. Han greide imidlertid bare fjerde plass i kvalifiseringen, og dessuten valgte USA å boikotte lekene i Sovjetunionen.

Hentet fra «http://no.wikipedia.org../../../a/l/_/Al_Oerter_24ae.html»

Kategorier: Amerikanske friidrettsutøvere | Fødsler i 1936

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Español
- Français
- Nederlands
- Suomi